Randi Gustad

Randi Heggemsnes Gustad (født 1977) er en norsk jurist og tidligere håndballspiller med 50 kamper for det norske landslaget. I 2025 ble hun valgt til president i Norges Håndballforbund.

Det var i klubben Refstad-Veitvet hennes håndballkarriere startet. Etter det gikk veien til Nordstrand hvor hun fikk sin første A-kamp i 1997 som 20-åring. Hennes første kamp på landslaget var mot Spania på Stord i 2004. Det ble både cup- og seriemesterskap med Nordstrand. Høydepunkter beskriver hun som gullmedaljen fra EM i Ungarn i 2004. Gustad var også med i VM i St. Petersburg 2005. Der fikk hun lite spilletid og det ble en 9.-plass. Men i World Cup i Århus i 2005 ble det gull og hun fikk mye spilletid med 5-1 og 4-2 forsvar. 

Etter 50 kamper takket hun nei til landslaget. Hun er ekspertkommentator på håndballsendinger hos TV 2,  utdannet jurist og var i 2007 med å starte Advokatfirmaet G & G AS i Oslo. Hun har også vært styremedlem i Antidoping Norge.

Randi er idag trener i Njård Håndball for yngre lag. Hun er gift med håndballspiller Lasse Lie, og er datter av næringslivsleder Kåre Gustad.

 Referanser 

 Eksterne lenker 


Kategori:Norske jurister
Kategori:Norske håndballspillere
Kategori:Norske idrettsledere
Kategori:Håndballspillere for Nordstrand IF
Kategori:Europamestere i håndball
Kategori:Ekspertkommentatorer (sport)
Kategori:Spillere i Håndball-EM 2004 for kvinner
Kategori:Spillere i Håndball-VM 2005 for kvinner
Kategori:Personer fra Oslo